ગાંધીધામ- આદિપુર સંકુલમાં ગણપતિ મહોત્સવ ઉજવવા માટે ઠેર ઠેર આયોજન કરવામાં આવે છે. આ વર્ષે પણ પરંપરાગત રીતે કેટલાક વિસ્તારોમાં સોસાયટી, શેરીઓ અને જાહેર સ્થળ પર મંડપ નાખીને શ્રીજીની આરાધના કરવા માટેની કવાયત શરૂ થઇ ગઇ છે. મંડળ કે વ્યક્તિગત રીતે આ અંગે અરજી કરીને મામલતદાર કચેરીમાંથી મંજુરી મેળવવા માટે હાલ ઘસારો શરૂ થઇ ગયો છે. અત્યાર સુધી 24 જેટલી અરજી આવી છે. નગરપાલિકા દ્વારા મામલતદારમાંથી આવેલી મંજુરીના આધારે 3, 5 કે 7 દિવસ સુધી જમીનનું ભાડું વસૂલીને મંજુરી આપવા માટે કટીબદ્ધ બની રહી છે.